CELEX: 32021R0426
Language: lt
Date: 2021-03-10 00:00:00
Title: Komisijos įgyvendinimo reglamentas (ES) 2021/426 2021 m. kovo 10 d. kuriuo dėl leidimo naudoti Lactococcus lactis (NCIMB 30160) kaip visų rūšių gyvūnų pašarų priedą ištaisomas Įgyvendinimo reglamentas (ES) Nr. 1263/2011 (Tekstas svarbus EEE)

2021 3 11   
               
               
                  LT
               
               
                  Europos Sąjungos oficialusis leidinys
               
               
                  L 84/18
               
            
         KOMISIJOS ĮGYVENDINIMO REGLAMENTAS (ES) 2021/426
         2021 m. kovo 10 d.
         kuriuo dėl leidimo naudoti Lactococcus lactis (NCIMB 30160) kaip visų rūšių gyvūnų pašarų priedą ištaisomas Įgyvendinimo reglamentas (ES) Nr. 1263/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) Nr. 1263/2011 (2)
                        Lactococcus lactis NCIMB 30160 preparatą leista dešimt metų naudoti kaip visų rūšių gyvūnų pašarų priedą;
                  
               
                     (2)
                  
                  
                     vėliau dėl priedo sudėties Komisijos įgyvendinimo reglamentu (ES) 2020/1092 (3) leidimas buvo pakeistas pagal Reglamento (EB) Nr. 1831/2003 13 straipsnio 2 dalį;
                  
               
                     (3)
                  
                  
                     numatytas pakeitimas nebuvo susijęs su Įgyvendinimo reglamente (ES) Nr. 1263/2011 nustatytu leidimo galiojimo terminu – 2021 m. gruodžio 26 d. Tačiau Įgyvendinimo reglamento (ES) 2020/1092 priede klaidingai nurodyta, kad Lactococcus lactis NCIMB 30160 leidimo galiojimo terminas yra 2030 m. rugpjūčio 16 d. Todėl Įgyvendinimo reglamentu (ES) 2020/1092 ta klaida buvo įtraukta į Įgyvendinimo reglamentą (ES) Nr. 1263/2011;
                  
               
                     (4)
                  
                  
                     todėl, siekiant aiškumo ir teisinio tikrumo, būtina ištaisyti Įgyvendinimo reglamento (ES) Nr. 1263/2011 nuostatas dėl Lactococcus lactis NCIMB 30160 leidimo galiojimo termino;
                  
               
                     (5)
                  
                  
                     Įgyvendinimo reglamente (ES) 2020/1092 nustatyta, kad numatomas leidimo naudoti priedą Lactococcus lactis NCIMB 30160 sąlygų pakeitimas yra susijęs tik su priedo sudėtimi. Nebuvo nurodyta, kad reikia keisti leidimo naudoti šį priedą galiojimo terminą. Be to, Reglamento (EB) Nr. 1831/2003 9 straipsnio 8 dalyje nustatyta, kad leidimai suteikiami dešimčiai metų ir nuo tokios taisyklės negali būti nukrypstama keičiant leidimo sąlygas. Netgi priėmus Įgyvendinimo reglamentą (ES) 2020/1092 pašarų priedų registre nurodyta leidimo naudoti priedą Lactococcus lactis NCIMB 30160 galiojimo pabaigos data tebebuvo 2021 m. gruodžio 26 d. Jei siūloma pataisa nebūtų taikoma atgaline data, būtų pažeistas veiklos vykdytojų nediskriminavimo principas, nes leidimo naudoti priedą Lactococcus lactis NCIMB 30160 galiojimo termino pratęsimu nuo Įgyvendinimo reglamento (ES) 2020/1092 įsigaliojimo dienos nepagrįstai pasinaudoti būtų galėję tik tie veiklos vykdytojai, kurie tą priedą parduoda arba naudoja. Be to, šiuo atveju nelaikoma, kad taikymas atgaline data daro poveikį atitinkamų veiklos vykdytojų teisėtiems lūkesčiams. Galiausiai siūloma pataisa teikiama ne baudžiamaisiais tikslais, atsižvelgiant į tai, kad klaidingas leidimo galiojimo terminas Įgyvendinimo reglamente (ES) 2020/1092 nurodytas per klaidą. Todėl šis reglamentas turėtų būti taikomas atgaline data nuo Įgyvendinimo reglamento (ES) 2020/1092 įsigaliojimo dienos;
                  
               
                     (6)
                  
                  
                     siekiant apsaugoti teisėtus suinteresuotųjų šalių lūkesčius ir dėl siūlomos pataisos taikymo atgaline data šis reglamentas turėtų įsigalioti skubos tvarka;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 1263/2011 priedas ištaisomas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. rugpjūčio 16 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2011 m. gruodžio 5 d. Komisijos įgyvendinimo reglamentas (ES) Nr. 1263/2011 dėl leidimo naudoti Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) ir Pediococcus pentosaceus (DSM 12834) kaip visų rūšių gyvūnų pašarų priedus (OL L 322, 2011 12 6, p. 3).
         
            (3)  2020 m. liepos 24 d. Komisijos įgyvendinimo reglamentas (ES) 2020/1092, kuriuo dėl leidimo naudoti Lactococcus lactis (NCIMB 30160) kaip visų rūšių gyvūnų pašarų priedą iš dalies keičiamas Įgyvendinimo reglamentas (ES) Nr. 1263/2011 (OL L 241, 2020 7 27, p. 10).
      
      
         
            PRIEDAS
            Įgyvendinimo reglamento (ES) Nr. 1263/2011 priede priedo Lactococcus lactis NCIMB 30160, kurio identifikacinis numeris yra 1k2082, įrašas ištaisomas taip:
            
                         
                     
                     
                        skiltyje „Leidimo galiojimo terminas“ data „2030 8 16“ pakeičiama taip: „2021 12 26“.